לא פעם נמאס לנו מאיך שנעלי הספורט שלנו נראות. זה בכלל דבר מופלא, כמה שחפץ שימושי, שפעם נעלנו כדי לשמור על הרגליים, צריך היום להיות מעוצב כדי שנהיה מרוצים ממנו..
כדי לפתור את בעיית השעמום והצורך בהתחדשות הנעליים, יתכן שנעלי העתיד יהיו נעליים בעלי מסכים. המסכים הללו יהיו חלק ממרקם הנעליים ויאפשרו הקרנת דוגמאות עיצוב שמתאימות את עצמן למצב הרוח או הצורך של הנועל.
הנעליים ה-ShiftWear הן בדיוק כאלה. לאחר שיושלם פיתוחן הן יאפשרו להשתמש באפליקציה על הטלפון שלנו כדי לבחור ולהציג אנימציות מרהיבות שיוצגו על מסך גמיש וצבעוני, שהוא חלק מהנעליים. המסך הצבעוני, שבנוי כ"נייר אלקטרוני" (ePaper) יחליף את בדי הצד של הנעליים ויציג את המראה החדש של הנעליים שלכם.
סוללת הנעליים תספיק ל-30 ימים של שימוש. הטעינה תהיה אמנם אלחוטית, אבל הכי מעניין הוא שהן יאפשרו לנועל לטעון אותה בעזרת הרטט שמייצרת ההליכה היומיומית. ואגב, כדי למנוע מהנעליים המשוכללות האלה להיגמר מהר יותר מהסוללה שלהן, יהיו הנעליים עמידות במים. ניתן יהיה להיכנס עימן למים עד לעומק של 5 מטרים.